શહેરના પોશ એવા જજીસ બંગલો વિસ્તારના એક ગાર્ડનમાં મોર્નિગ વોક માટે આવેલા સ્થાનિકોને સ્વચ્છ વાતાવારણ મળવાની જગ્યાએ દુર્ગંધ ભર્યું વાતાવરણ મળી રહ્યું છે. જજીસ બંગલો નજીક અમદાવાદ મ્યુનિસિપલ કોર્પોરેશનનો ગાર્ડન આવેલો છે વહેલી સવારે સ્થાનિકો મોર્નિંગ વોક માટે ગાર્ડનમાં આવે છે. ગાર્ડનની બહાર અમદાવાદ મ્યુનિસિપલ કોર્પોરેશને કચરા પેટી મૂકી છે જેના કારણે ગાર્ડનમાં ચાલવા માટે આવેલા સ્થાનિકોને સ્વચ્છ વાતાવરણ મળવાની જગ્યાએ દુર્ગંધ મળી રહી છે. રોજબરોજ ગાર્ડનની આજુબાજુમાં રહેતા લોકો કચરો, એઠવાડ આ કચરા પેટીમાં નાંખે છે. જેના કારણે ગાર્ડનમાં દુર્ગંધ ફેલાય છે.